Søren Kolstrup (EL), 1998-06-11:
Jeg skal sige tak for svarene, og man kan i hvert fald sige, at hvad angår hovedstødet, så var der jo da en positiv opbakning til det.
Når Enhedslisten har fremsat dette forslag, er det ikke ud fra sådan en eller anden lille finurlig idé, man fik en skøn dag omkring noget lokaltrafik, så er det ud fra et overordnet synspunkt, der hedder, at det er værdifuldt, hvis der er mange flerstrengede forbindelseslinjer nord/syd, og at vi for alt i verden skal undgå at etablere trafikkorridorer, som al trafik samles omkring.
Det handler også om at få udbygget regionerne i Europa på en alsidig måde.
Det næste hovedmotiv er, at vi mener, at der simpelt hen samlet set skal flere passagerer og gods på skinner.
Det er sådan de to hovedgrunde, der ligger bagved, og dertil kommer så det synspunkt, der hedder, at vi alle ved, at Berlin bliver en udfaldsport til Østeuropa, den bliver et centrum, og derfor kan vi lige så godt være i god tid og så at sige foregribe den udvikling.
Man kan altid diskutere, om det var rimeligt at gå ind i de konkrete tekniske drøftelser.
Men dér, hvor jeg mener, det alligevel er vigtigt at komme med nogle forudsætninger, det er at gøre opmærksom på, at hvis man skal have folk fra bus, fly, fra privatbil, fra privat lastvogn, fra truckene og over på skinnerne, så ved vi igennem en lang række undersøgelser, at det fordrer for det første, at det skal gøres inden for en rimelig tid efter de gældende forhold, og at komforten skal være tiptop.
Det bliver vi nødt
til at sige. Jeg siger ikke, at det skal være den og den tekniske løsning, men komforten skal være i orden, og vi ved, at toget skal spille sammen med andre løsninger, altså med hensyn til bus og tog andre steder.
men det, vi ikke kan se bort fra, er, at det er vigtigt at give et mandat, der siger, at vi er indstillet på at finde den optimale løsning, hvad angår komfort, hvad angår tid.
Der er stillet nogle spørgsmål om, hvad det koster.
Det var især fru Margrete Auken, der var inde på det.
Og der ved vi jo - og det er i hvert fald mit bud på den bedste komfort, man kan tilbyde fra dansk side - at et togsæt, IC3, sådan med tre afdelinger dér, koster 40-43 mio. kr.
Vi ved også, at DSB absolut ikke har nogen overkapacitet på det område, og derfor bliver vi nødt til at bide i det sure æble og sige: Jamen så skal der altså være 43 mio. kr. eller 40 mio. kr. gange to eller tre eller fire.
Det bliver vi nødt til at sige.
DSB har ikke noget på lager, hvad det materiel angår.
Det skulle da kun glæde mig, hvis tyskerne så havde det.
Så er der faldet nogle bemærkninger om tidsfaktoren.
Det var især ministeren, der var inde på det.
Og dér skal jeg gøre opmærksom på, at når vi tillader os at operere med de fem timer, er det, fordi de diskussioner og de drøftelser, jeg har haft med det gamle Scandlines, gik ud på, at de var i stand til, og deres bud var, at det kunne køres endda på under fem timer under den forudsætning, som ifølge deres opfattelse skulle være realistisk, nemlig at man kan sejle Gedser-Warnemünde.
For når den er der, vil man kunne transportere både tog og bil, og det er klart, at hvis der kan sættes spørgsmålstegn ved den forudsætning, så falder vores 5-timers-betragtning og derunder, for er der noget, jeg ikke ønsker, er der noget, Enhedslisten ikke ønsker, så er det hurtigfærger.
Så der er altså noget, der skal klares af.
Én af parterne må have misforstået hinanden.
Det er jeg meget interesseret i at få drøftet nøje.
Der faldt forskellige bemærkninger, bl.a. fra fru Aase Madsen, der gjorde opmærksom på, at vi måske var specielt luksuriøse.
Det er ikke meningen at være specielt luksuriøse, det er meningen at være meget nøgtern og sige: Hvad er det
for faktorer, der skal være til stede, for at den her rute på lang sigt kan blive lønsom?
, at Enhedslisten er meget interesseret i at gå ind i nogle drøftelser, og det kan også godt være, at det er tosset at komme med nogle konkrete tekniske bud, men dér, hvor vi alligevel bliver nødt til at tage en lidt grundig drøftelse, er med hensyn til, hvilke principielle forudsætninger der skal være til stede for, at den her rute kan blive en god idé. Men jeg ser frem til udvalgsbehandlingen, og jeg ser frem til, at vi får drøftet noget omkring forudsætningerne og får gjort dem så realistiske som vel muligt, så vi kan give vores trafikminister et godt mandat til de kommende drøftelser.